
Előterjesztés 


a Tiszakürti Szociális Szövetkezettel kötendő együttműködési keretszerződésre



Martfű Város Önkormányzata Képviselő-testületének 
2016. november 24-i ülésére























Előkészítette:	Szász Éva jegyző 

Véleményező:	Pénzügyi, Ügyrendi és Városfejlesztési Bizottság

Döntéshozatal:	egyszerű többség 

Tárgyalás módja:	nyilvános ülés

Tisztelt Képviselő-testület!

A Tiszakürti Szociális Szövetkezet (székhely: 5471, Tiszakürt, Táncsics út 1., cégjegyzék szám: 16-02-001904) képviselője Sánta Dezső szövetkezeti elnök, megkeresett, és felajánlotta, hogy önkormányzatunk kössön velük szerződést, hogy beruházások megvalósítása érdekében, közös projektfejlesztő tevékenységet folytassanak. 
A Képviselő-testület 2016. szeptember 29-i ülésén tárgyalta a Tiszakürti Szociális Szövetkezettel történő együttműködésről szóló előterjesztést, és a 173/2016.(IX.29.) határozatában felhatalmazta a polgármestert a tárgyalások lefolytatására. 

Ennek megfelelően elkészült az együttműködési keretszerződés tervezete, melyet az előterjesztés melléklete tartalmaz.  

Kérem a Tisztelt Képviselő-testületet, hogy az alábbi határozati javaslatot szíveskedjen elfogadni. 


Határozati javaslat:

Martfű Város Önkormányzata Képviselő-testületének
…/2016.(…..) határozata

[bookmark: _GoBack]a Tiszakürti Szociális Szövetkezettel kötendő együttműködési keretszerződésről

Martfű Város Önkormányzatának Képviselő-testülete megtárgyalta a Tiszakürti Szociális Szövetkezettel kötendő együttműködési keretszerződésre vonatkozó előterjesztést, mely alapján a határozat melléklete szerint a keretszerződést jóváhagyja. 

A Képviselő-testület felhatalmazza a polgármestert a keretszerződés aláírására. 

Erről értesülnek: 
1. JNSZ Megyei Kormányhivatal 
2. Valamennyi képviselő helyben
3. Tiszakürti Szociális Szövetkezet elnöke Sánta Dezső 
4. Polgármester helyben 


Martfű, 2016. november 16.


Dr. Papp Antal
polgármester

